ใช้เน็ตแบงก์ ให้ปลอดภัย (3)
สัปดาห์ที่แล้วทิ้งค้างไว้ในเรื่องของระวังการดาวน์โหลดโปรแกรม Freeware มาใช้ อันนี้แนะนำว่าควรเลือกจาก
23 ก.ค. 2559

โดย...แบงก์กลิ้ง
สัปดาห์ที่แล้วทิ้งค้างไว้ในเรื่องของระวังการดาวน์โหลดโปรแกรม Freeware มาใช้ อันนี้แนะนำว่าควรเลือกจากเว็บไซต์ที่น่าเชื่อถือ เพราะอาจทำให้มีไวรัสติดมากับโปรแกรมเหล่านั้นมาโดยไม่รู้ตัว
นอกจากนี้ ยังต้องติดตั้งซอฟต์แวร์กำจัดไวรัสลงในเครื่อง และต้องปรับปรุงข้อมูลให้ทันสมัยอยู่เสมอ รวมทั้งติดตั้งโปรแกรมที่เป็น Personal Fire Wall เพื่อป้องกันการขโมยข้อมูลจาก Hacker
ธนาคารไม่แนะนำให้ใช้บริการธนาคารทางอินเทอร์เน็ตบนเครื่องคอมพิวเตอร์สาธารณะ หรือคอมพิวเตอร์ที่ใช้งานร่วมกับคนอื่น เช่น Internet Cafe คอมพิวเตอร์ในห้องสมุดหรือที่ทำงานที่เข้าสู่ระบบอินเทอร์เน็ตผ่าน LAN เพราะอาจมีโปรแกรมบางอย่างที่สามารถดักจับและนำข้อมูลไปใช้
เราไม่ควรลุกไปจากคอมพิวเตอร์จนกว่าจะทำธุรกรรมเรียบร้อยแล้ว และหลังจากเลิกการใช้งานควร “ออกจากระบบ” และปิด Browser ทุกครั้ง แต่ในกรณีที่เราลืมหรือไม่มีการใช้งานระยะเวลาหนึ่ง ระบบจะออกจากระบบเองโดยอัตโนมัติภายในเวลาที่เหมาะสม
อีกสิ่งหนึ่งที่เราเองต้องพึงระลึกไว้เสมอ คือ ในการใช้บริการไม่ว่าจะเป็นอะไรต่างมีข้อควรระวังด้วยกันทั้งสิ้น และหากเราละเลยก็สามารถสร้างความเสียหายได้เช่นกัน อย่าคิดว่าประเดี๋ยวเดียว เพราะแค่เวลาช่วงสั้นจะทำให้เงินคุณหายโดยไม่รู้ตัวได้เลย
สัปดาห์หน้ามาคุยกันเรื่องการติดเบ็ดทางอินเทอร์เน็ตที่เรียกกันว่า “Phishing”